સહકારી કાયદાના જાણકાર સુત્રોના જણાવ્યા અનુસાર, ગુજરાત રાજય સહકારી કાયદાની કલમ ૮૧ અને ૮૧(ક) મુજબ કોઈ પણ સહકારી મંડળીમાં ઉચાપતની ઘટના બહાર આવે તો મંડળીને ટાંચમાં લઈ વહીવટદાર નિમવાની જોગવાઈ છે, પરંતુ છેલ્લા ૧ વર્ષમાં સાબરકાંઠા અને અરવલ્લી જિલ્લાના વિવિધ પોલીસ મથકે અનેક દૂધ મંડળી અને સેવા સહકારી મંડળીમાં પણ લાખોની ઉચાપતની ઘટનાઓ અંગેની ફરીયાદો નોંધાઈ છે, તેમ છતાં રજીસ્ટ્રાર કચેરી દ્વારા ઉચાપતવાળી મંડળીઓ ટાંચમાં લેવામાં આવી નથી કે મંડળીમાં વહીવટદાર પણ નિમણુક કરવામાં આવી નથી, જેના કારણે જિલ્લા રજીસ્ટ્રાર સહિતનો સ્ટાફ ધૃતરાષ્ટ્રની ભૂમિકા ભજવતો હોય તેવી ચર્ચાઓએ સહકારી આલમમાં જોર પકડયું છે.